Arnulf III, Count of Flanders
**Arnulf III** (francuski: , cca. 1050 - 22. februar 1071), također poznat i kao **Arnulf Zlosretni** (francuski: ) je bio kratkotrajni grof Flandrije koji je (nominalno) vladao od 1070. do smrti.

Rodio se kao najstariji sin grofa Balduina VI i grofice Richilde od Monsa i Hainauta. Otac mu je umro 1070. ali je prije toga na samrtnoj postelji Flandriju ostavio svom sinu Arnulfu III, a Hainaut svom mlađem sinu Balduinu II od Hainauta sa odredbom da će braća jedno drugom naslijediti leno u slučaju smrti. S obzirom da je Arnulf bio malodoban, Balduin VI je pred smrt svog brata Roberta "Frizijca" odredio kao njegovog skrbnika; Robert se zakleo da će mu biti vjeran i neće osporavati nasljedstvo. Arnulfova majka Richilde je služila kao regentica sve do Arnulfove zrelosti.

Robert je, međutim, odmah nakon bratove smrti prekršio zakletvu i osporio nećakovo nasljedstvo. Richilde se zbog toga za pomoć obratila svom sizerenu, francuskom kralju Filipu I koji je Roberta pozvao na saslušanje. Robert je to odbio i nastavio napadati Richilde i Arnulfa; zbog toga ga je Filip smatrao pobunjenikom te okupio veliku vojsku sa kojom je došao u Flandriju. Francuskoj vojsci se priključio i značajan normanski kontigent pod Williamom FitzOsbornom. Na strani Arnulfa III je bio i bulonjski grof Eustace II sa značajnim snagama. Do sudara s pobunjenicima je došlo kod Cassela 22. februara 1071.

Iako u taktičkom smislu nije imala pobjednika  s obzirom da su i Robert i Richilde u njoj bili zarobljeni, predstavljala je Robertovu pobjedu zbog toga što je sam Arnulf III u njoj poginuo. Ubio ga je normanski vitez Gerboda od Chestera; većina historičara vjeruje kako je u pitanju bio nesretan slučaj. s obzirom da je Gerbod, prema Gilbertu od Monsa, shvativši što je učinio, pobjegao u Rim i tražio oprost od pape Grgura VII za ubistvo svog sizerena. Papa ga je poslao Hugu od Clunyja koji ga je učinio redovnikom u Opatiji Cluny  S obzirom da Arnulf iza sebe nije ostavio nasljednika , Robert je priznat za novog grofa. Grofica Richilde i Balduin su, međutim, neko vrijeme iz Hainauta nastavili borbu protiv Roberta.

Izvori
------

***Arnulf III od Flandrije*** na Wikimedijinoj ostavi

1. 1 2  Detlev Schwennicke, *Europäische Stammtafeln: Stammtafeln zur Geschichte der Europäischen Staaten*, Neue folge, Band II (Marburg, Germany: Verlag von J. A. Stargardt, 1984), Tafel 5
2. 1 2  Gilbert of Mons, *Chronicle of Hainaut*, Trans. Laura Napran (Woodbridge: The Boydell Press, 2005), p. 5
3. 1 2 3  Renée Nip, 'The Political Relations between England and Flanders (1066–1128)', *Anglo-Norman Studies 21: Proceedings of the Battle Conference 1998*, Ed. Christopher Harper-Bill (Woodbridge: The Boydell Press, 1999), p. 154
4. 1 2  Jim Bradbury, *The Capetians: The History of a Dynasty (987–1328)* (London & New York: Hambledon Continuum, 2007), p. 114
5. 1 2 3  Gilbert of Mons, *Chronicle of Hainaut*, Trans. Laura Napran (Woodbridge: The Boydell Press, 2005), p. 6
6. ↑  Heather J. Tanner, *Families, Friends, and Allies: Boulogne and Politics in Northern France and England, c.879—1160* (Leiden: Konninklijke Brill NV, 2004), p. 104
7. ↑  Heather Tanner, *Families, Friends, and Allies* (Brill, 2004), 104.
8. ↑  C.P. Lewis, 'The Formation of the Honor of Chester, 1066-1100,' *The Earldom of Chester and its Charters; A Tribute to Geoffrey Barraclough*, Ed. A.T. Thacker, Journal of the Chester Archaeological Society, Chester, Vol. 71, 1991, p.39.
9. ↑  Karl Hanquet, *La Chronique de Saint-Hubert dite Cantatorium* (Hayez, Imprimeur de L'Academie, Bruxelles, 1906), pp. 66-67; Gilbert of Mons, *Chronicle of Hainaut*, Translated by Laura Napran (Boydell Press, Woodbridge, 2005), pp. 6-7.
10. ↑  Renée Nip, 'The Political Relations between England and Flanders (1066–1128)', *Anglo-Norman Studies 21: Proceedings of the Battle Conference 1998*, Ed. Christopher Harper-Bill (Woodbridge: The Boydell Press, 1999), p. 155

|  |  |  |
| --- | --- | --- |
| Prethodi:**Balduin I/VI** | **grof Flandrije**1070–1071 | Slijedi:**Robert I** |